**Напомена:** Приложени модел уговора је саставни део понуде и представља садржину уговора који ће бити закључен са изабраним понуђачем, а који су понуђачи дужни да попуне.

**МОДЕЛ УГОВОРА О ЈАВНОЈ НАБАВЦИ РАДОВА**

**Текуће одржавање основних школа на територији Савски венац, ЈН 2023/18**

**Закључен између:**

**Наручиоца:**

**Градска општина Савски венац**, са седиштем у Београду, улица Кнеза Милоша бр. 69, ПИБ 102759230, Матични број: 07031386, Број рачуна: 840-16640-66, Министарство финансија, Управа за трезор, коју заступа Милош Видовић, Председник општине(у даљем тексту: Наручилац)

и

**Понуђача:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Назив банке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: **Извођач радова**),

**(у случају да понуду доставља група понуђача:)**

Члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а члана групе понуђача)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а члана групе понуђача)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**(у случају да понуђач наступа са подизвођачем:)**

Подизвођач: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Подизвођач: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**ОСНОВ УГОВОРА:** Одлука Председника ГО Савски венац о спровођењу поступка јавне набавке број: I-03-06-7.228/2023 од 12.7.2023. године и Одлука Председника ГО Савски венац о додели Уговора бр I-03-06-7.\_\_\_\_\_/2023 од \_\_\_\_\_\_\_\_\_\_ године.

**ОПШТЕ ОДРЕДБЕ:**

Уговорне стране констатују:

* да је Наручилац, на основу члана 52. Закона о јавним набавкама („Сл. Гласник РС“ бр. 91/2019) и Одлуке Председника ГО Савски венац о покретању поступка јавне набавке, спровео поступак јавне набавке радова ЈН 2023/18;
* да је процењена вредност јавне набавке: \_\_\_\_\_\_\_\_\_ динара (попуњава Наручилац)
* да је Јавни позив објављен на Порталу јавних набавки и на интернет страници Наручилац;
* да је Јавни позив објављен на Порталу службених гласила РС и база прописа;
* да је у поступку јавне набавке достављено \_\_\_\_\_\_\_\_\_ понуда (попуњава Наручилац);
* да је Понуђач доставио понуду број \_\_\_\_\_ од \_\_\_\_\_\_\_\_\_ (попуњава Наручилац), која у потпуности одговара спецификацији из конкурсне документације, која се налази у прилогу Уговора и саставни је део Уговора;
* да је Комисија за јавну набавку, у складу са чл. 145. Закона о јавним набавкама сачинила Извештај о поступку јавне набавке, а Председник Општине је у складу са чл. 146. Закона о јавним набавкама, донео Одлуку о додели уговора.

**Предмет уговора**

**Члан 1.**

Предмет уговора је набавка радова: Текуће одржавање основних школа на територији ГО Савски венацу свему у складу са ПонудомИзвођача радова, датој на Обрасцу понуде, Обрасцу структуре понуђене цене и Техничкој спецификацији радова (у даљем тексту: Понуда), која чини саставни део Уговора.

Предметни радови се изводе на објектима 9 (девет) основних школа на територији ГО Савски венац,у складу са Понудом и то :

* «Антон Скала», Ул. Петра Чајковског 2а
* Школа за оштећене слухом – наглуве «Стефан Дечански», Ул. Светозара Марковића 85
* «Радојка Лакић», Ул. Др Александра Костића бр. 1-7,
* «Стефан Немања», Ул. Љубе Јовановића бр. 2а,
* «Исидора Секулић», Ул. Гаврила Принципа бр. 42,
* «Војвода Живојин Мишић», Ул. Др Милутина Ивковића бр. 4,
* «Петар Петровић Његош», Ул. Ресавска бр. 61,
* «Војвода Радомир Путник», Ул. Бошка Петровића бр.6
* Музичка школа „Станислав Бинички“, Ул. Сењачка бр. 31.

Уговор се примењује даном закључења.

**Вредност уговора**

**Члан 2**.

Уговорне стране су сагласне да укупна вредност предметних радова из чл.1 Уговора износи \_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ-а, (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) (**попуњава Понуђач**).

Укупна вредност предметних радова из претходног става се увећава за износ ПДВ-а, и са урачунатим ПДВ-ом износи \_\_\_\_\_\_\_\_\_\_\_\_\_\_\_\_\_\_\_\_\_ (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) (**попуњава Понуђач).**

Укупна вредност уговорених радаиз става 1 овог члана представља укупну цену за предметне радове са свим зависним трошковима као што су превоз, истовар, уношење у просторије материјала за извођење радова и слично.

Јединичне цене су фиксне и не могу се мењати за време важења уговора.

**Обавезе Наручиоца**

**Члан 3.**

Наручилац се обавезује да ће Извођачу радова исплатити уговорену цену из члана 2. став 1, када се заврше сви предметни грађевинско-занатски радови у основним школама, по испостављеном рачуну - окончаној ситуацији, уз коју се прилаже потписан Записник о квантитативном и квалитативној примопредаји радова, у року који не може бити дужи од 45 дана, што је прописано Законом о роковима измирења новчаних обавеза у комерцијалним трансакцијама ("Сл. гласник РС", бр. 119/2012, 68/2015, 113/2017, 91/2019, 44/2021 и 44/2021 - др. закон).

Исправан рачун подразумева да је Извођач радова у рачуну навео број овог уговора и мора бити електронски регистрован, да је исти издат у складу са јединичним ценама радова, исказаним у Обрасцу структуре цена у Понуди Извођача радова, да је Записник о квалитативно-квантитативној примопредаји радова потписан од стране представника извођача радова и надзорног органа и да је приложен уз рачун, као обавезан пратећи документ.

Наручилац се обавезује да исплати уговорену цену на рачун Извођача радова бр: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (**попуњава Извођач радова**).

**Обавезе Извођача радова**

**Члан 4.**

Уговорне стране сагласно утврђују да се Извођач радова обавезује у складу са одредбама овог уговора, да испоручи материјал, изведе и комплетира радове из техничке спецификације у предвиђеном року и да отклони настале недостатке по примедбама Надзорног органа.

Извођач радова је обавезан да одреди одговорно лице, обезбеди радну снагу, материјал, машине, опрему и све остало неопходно за извођење и завршетак радова и отклањање недостатака, све док постоји уговорна обавеза.

**Члан 5.**

Извођач радова у року од 3 дана од дана потписивања Уговора доставља Наручиоцу на одобрење динамику извођења радова, која показује редослед извођења радова и то на начин који му пропише Наручилац.

Уколико Наручилац утврди да се радови не изводе у складу са динамиком која је одобрена у ставу 1. овог члана, Извођач ће на захтев Наручиоца извршити измену утврђене динамике која је неопходна за извођења радова у предвиђеном року.

Достављање на увид и одобрење динамике извођење радова од стране Наручиоца, не ослобађа Извођача од његових обавеза или одговорности преузетих овим Уговором.

**Члан 6.**

Извођач радова у току извођења радова и отклањања насталих недостатака дужан је да:

* води рачуна о безбедности свих особа који ће изводити радове; буде на градилишту, одржава градилиште, како би се избегла опасност по живот тих особа;
* изводи радове у време и на начин тако да не омета процес рада у школама;
* предузиме одговарајуће мере за заштиту околине и имовине у школама, или друго, који настају као последица његове методе рада;
* стара се о придржавању прописаних мера заштите на раду.

**Члан 7.**

Извођач радова је сагласан да преузима комплетну одговорност за метод извођења, сигурност и безбедност свих радова који су предмет Уговора.

У случају примедби на квалитет и рок извршених радова, под условом да Извођач радова одбија да изврши тражене корекције, Наручилац може реализовати меницу за добро извршење посла и тражити раскид уговора.

Ако је саставни део Понуде Извођача поверавање израде дела уговореног посла подизвођачу, Извођач сноси пуну одговорност за те радове у складу са ставом један овог члана.

Извођач је обавезан да води грађевински дневник.

**Рок за извођење радова**

**Члан 8.**

Рок за извођење радова је 31.10.2023.године .

Датум увођења у посао обавезно се уписује у грађевински дневник од стране Надзорног органа и оверава од стране оба уговарача и надзорног органа.

**Члан 9.**

Извођач радова има право на продужетак рока у следећим случајевима:

* више силе и случајевима који се не могу предвидети, а које нису настале кривицом уговорних страна,
* било која обустава радова која није последица пропуста Извођача.

Извођач се обавезује да одмах, у писаној форми, обавестити Наручиоца о настанку претходно наведених околности, због којих радови могу да касне или да буду прекинути, а најкасније до истека рока важења уговора наведеног у члану 8. уговора.

Обавештење треба да садржи детаље о узроцима и разлозима тог кашњења или прекида и захтев за продужетак рока извођења радова. Наручилац ће такво кашњење или прекид узети у обзир приликом евентуалног продужетка рока за извођење радова.

Надзорни орган који именује Наручилац дужан је да одмах по пријему захтева за продужење рока размотри и оцени оправданост захтева за продужење рока и о својој одлуци писаним путем обавести Наручиоца о донетој одлуци. Наручилац обавештава Извођача о донетој одлуци.

У случају да Надзорни орган утврди оправданост кашњења извођења радова, Извођач је обавезан да уведе у рад више радног особља, без права на захтевање повећаних трошкова или посебне накнаде.

Уз захтев за продужење рока за извођење радова, Извођач радова је дужан да достави свој предлог динамике извођења радова који је усклађен са захтевом за продужење рока.

Уколико је надзорни орган сагласан са предлогом за продужење рока за извршење предмета набавке из члана 1.Уговора, продужење рока се регулише Анексом уговора.

Уколико у току извођења радова, дође до прекида радова из разлога који не зависе од воље уговорних страна, а што ће се констатовати у грађевинском дневнику, доћи ће и до прекида у протеку рока за извођење радова.

Уколико је Извођач пао у доцњу са извођењем радова, а није на уговорен начин поднео захтев за продужење рока, нема право на продужење рока због околности које су настале у време када је био у закашњењу и уколико је у току извођења радова поступао супротно позитивним прописима, те је својим чињењем или нечињењем, на било који начин изазвао застој у роковима.

**Праћење извршења и Стручни надзор**

**Члан 10.**

Извођач радова се обавезује да ће поштовати уговорени начин рада и рокове, а контролу спровођења обавеза врши лице именовано решењем Наручиоца.

Стручни надзор над извођењем радова, врши лице које Наручилац именује посебним Решењем:

Наручилац се обавезује да обавести Извођача радова о лицу које ће у његово име вршити стручни надзор над извођењем радова.

Налози које издаје надзорни орган, морају бити у писаној форми и као такви потврђени и евидентирани у грађевинском дневнику.

Сви евентуално уочени недостаци приликом извођења радова, мере које је преузео надзорни орган и налози које је изда надзорни орган, морају бити уписани у грађевински дневник.

Извођач радова је у обавези да прати налоге Надзорног органа којег је именовао Наручилац и поступа у складу са њима.

Преглед и пријем изведених радова вршиће надзорни орган, након писменог захтева Извођача када су радови завршени и спремни за преглед, након чега ће бити сачињен и потписан Записник о квалитативно – квантитативном пријему изведених радова.

**Члан 11.**

Наручилац и Извођач су сагласни да ће сачинити Записнике о квантитативно-квалитативној примопредаји радова, које потписују овлашћена лица оба уговарача са назначеним датумом сачињавања и потписивања истог, којим констатују обим и квалитет изведених радова.

У случају записнички утврђених недостатака у обиму и квалитету изведених радова, Извођач радова је сагласан да ће исте отклонити најкасније у року од 5 дана од дана сачињавања Записника о рекламацији.

**Уговорна казна**

**Члан 12.**

У случају неиспуњења или несавесног или делимичног испуњења обавеза или кашњења у испуњењу уговорних обавеза, Наручилац има право да захтева уговорну казну.

У случају неиспуњења или несавесног или делимичног испуњења обавеза, уговорна казна износи 5% укупне уговорене вредности без ПДВ-а.

Извођач радова се обавезује да за сваки дан кашњења, односно прекорачења рока из члана 3. плати купцу на име уговорне казне 2%0 (два промила) дневно од укупне уговорене вредности без ПДВ-а, али да износ овако одређене уговорне казне не може да пређе 5% од уговорене вредности без ПДВ-а.

**Финансијско средство обезбеђења**

**Члан 13.**

Уговорне стране су се споразумеле да као средство обезбеђења извршења јавне набавке Извођач радова достави Наручиоцу две бланко соло менице са Меничним овлашћењем, Потврдом пословне банке о извршеној регистрацији менице и картоном депо потписа и то:

* за добро извршење посла у вредности од 10% уговорене вредности, без обрачунатог ПДВ, у року од 3 (три) дана од дана потписивања уговора, са важношћу 60 (шездесет) дана дуже од истека рока за извођење радова;
* за отклањање недостатака у гарантом року у вредности од 10% уговорене вредности, без обрачунатог ПДВ, у тренутку потписивања Записника о квалитативно-квантитативној примопредаји радова, са важношћу 60 (шездесет) дана дуже од истека гарантног рока.

Наручилац ће уновчити дату меницу уколико Извођач радова не изврши своју обавезу у року и на начин предвиђен уговором. По извршењу обавеза Извођача радова, средство финансијског обезбеђења по основу овог уговора, може бити враћено Извођачу радова, на његов захтев.

Меница мора бити потписана оригиналним потписом од стране законских заступника. Менична овлашћења која прате меницу морају бити потписана оригиналним потписом лица која су потписала меницу. Ако се за време трајања уговора промене рокови за извршење уговорне обавезе, важност средства финансијског обезбеђења мора да се продужи.

**Гарантни рок**

**Члан 14.**

Извођач радова даје гаранцију за изведене радове 24 (двадесетчетири) месеца од дана када је потписан Записник о квалитативно квантитативној примопредаји радова.

**Одговорност за штету**

**Члан 15.**

Извођач радова је одговоран за сву евентуалну штету која настане према трећим лицима и/или њиховој имовини, и обавезује се да исту отклони и штету надокнади о свом трошку.

**Виша сила**

**Члан 16.**

Уколико после закључења овог Уговора наступе околности више силе које доведу до ометања или онемогућавања извршења обавеза дефинисаних Уговором, рокови извршења обавеза ће се продужити за време трајања више силе. Виша сила подразумева екстремне и ванредне догађаје који се не могу предвидети, који су се догодили без воље и утицаја страна у Уговору и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања, лоше време које би утицало на квалитет изведених радова (рат, нереди већег обима, штрајкови), императивне одлуке власти (забрана промета увоза и извоза) и сл. Страна у Уговору погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе.

**Вишкови радова**

**Члан 17.**

Извођач се обавезује да изведе евентуалне вишкове радова који су предмет овог Уговора, за којима се укаже објективна потреба у току извођења радова и за чије извођење претходно сагласност даје надзорни орган именован од стране Наручиоца.

У случају из става 1 овог члана, Извођач се обавезује да евентуалне вишкове радова изведе под условима и јединичним ценама из овог Уговора, а до висине расположивих финансијских средстава за ову намену, односно у складу са чл. 160. Закона о јавним набавкама.

Надзорни орган сачињава писано образложење о оправданости вишкова радова из става 1. овог члана или мањкова радова.

Вишкови радова из става 1. овог члана не могу бити основ за продужење рока за извођење радова.

**Измене уговора**

**Члан 18.**

Уговорне стране су сагласне да се евентуалне измене и допуне уговора, у току трајања истог, могу вршити без спровођења новог поступка јавне набавке, у складу са одредбама чл 154. – 162. ЗЈН („Службени гласник РС“ 91/2019), уколико се не мења природа уговора у односу на првобитно закључен уговор.

**Раскид уговора**

**Члан 19.**

Уговором је предвиђен рок трајања, али исти може престати и раније у случају раскида.

Уговор се може раскинути једностраном изјавом коју свака уговорна страна може дати другој у писаној форми, а због неиспуњења уговорених обавеза.

Уговор ће се раскинути у случајевима када извођач радова:

* одустане од Уговора ( тако што врши организационе измене или статусне промене којима се мења његов правни субјективитет и слично),
* неоправдано пропусти да започне радове, или задржава напредовање радова највише 5 дана пошто је добио упозорење Наручиоца у писаној форми да настави са радовима,
* не испуњава уговорене обавезе у уговореном року или се основано може очекивати да исте неће испунити у року или из неоправданих разлога прекине са извођењем радова,
* у примереном року не поступи по налогу Наручиоца и/или надзорног органа да отклони неки уочени недостатак, што утиче на правилно извођење радова и рок извођења,
* пропусти да изведе радове у складу са уговором упркос претходним упозорењима Наручиоца у писаној форми или стално или свесно занемарује да изврши своје обавезе по овом уговору,
* уграђује материјал који нема уговорени или одговарајући квалитет, или радове изводи неквалитетно,
* иу свим другим случајевима када Извођач не испуњава своје обавезе у складу са овим уговором.
* Наручилац задржава право једностраног раскида уговора услед наступања околности које не зависе од његове воље, а које престваљају објективан разлог за немогућност извршења уговора као што је недостатка средстава за његову реализацију

У случају једностраног раскида уговор се сматра раскинутим истеком рока од 8 (осам) дана од дана пријема писменог обавештења о раскиду.

У случају немогућности уручења писменог обавештења о раскиду, уговор се сматра раскинутим по истеку рока од 8 дана од дана стављања обавештења о раскиду на огласној табли ГО Савски венац у Београду.

У случају раскида уговора, уговорне стране су дужне да регулишу сва дуговања и потраживања настала из уговора, до момента раскида

**Прелазне и завршне одредбе**

**Члан 20.**

Уговорне стране су сагласне да сва питања настала у току реализације уговора решавати споразумно.

**Члан 21.**

У случају спора у вези реализације овог уговора уговорне стране уговарају надлежност Привредног суда у Београду.

**Члан 22**

Уговор је сачињен у шест истоветних примерака од којих су по три за сваку уговорну страну.